《悲秋十八咏效晚唐体和邓玄度给谏 其十二 秋蝉》
明代·韩上桂

饮露吟风性独清。翳形无叶却心惊。序逢摇落怜孤影，人厌悲心戒乱鸣。

得势弹冠谁借便，防危写调讵知情。经行莫向陇头歇，恐有流泉学暮声。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。